Vedenie STU

24.05.2021

**Návrh kandidátov na členov Slovenskej komisie pre vedecké hodnosti za STU v Bratislave - Informácia**

Predkladá: **Dr. h. c., prof. h. c., prof. Dr. Ing. Oliver Moravčík**

 poverený výkonom funkcie rektora STU

Vypracoval: **prof. Ing. Alojz Kopáčik, PhD.**

 prorektor

 **Hubeková Erika**

 tajomníčka VR STU

Schválené: VR STU dňa 10.5.2021 schválili návrh členov SKVH pre vedecké hodnosti. Členovia sú navrhovaní v rámci odborov vedy a techniky uvedených v smernici MŠVVaŠ SR č.27/2006-R o sústave odborov vedy a techniky

Návrh uznesenia: Vedenie STU berie na vedomie návrh kandidátov na členov SKVH pre vedecké hodnosti za STU v Bratislave

 a/ s pripomienkami

 b/ bez pripomienok

Na základe výzvy č. 2021/12187:1-D1200 doručenej dňa 13.04.2021 bol predložený návrh kandidátov na členov Slovenskej komisie pre vedecké hodnosti za STU v Bratislave, ktorý Vedecká rada STU na svojom zasadnutí dňa 10.5.2021 schválila.

**prof. Ing. Miroslav Fikar, DrSc.**

Názov a adresa pracoviska: Oddelenie informatizácie a riadenia procesov, ÚIAM FCHPT STU- profesor

Podskupina odborov VaT a číselný kód: Informačné a komunikačné technológie 020300

Stručná charakteristika vedeckého prínosu navrhovaného: Optimálne riadenie procesov v procesnom priemysle (chemických, biochemických, potravinárskych a iných) na viacerých úrovniach. Na nižšej úrovni sa jedná o prínosy v oblasti stability, prediktívneho riadenia, redukcie zložitosti. Na vyššej úrovni je to numerické optimálne riadenie nelineárnych procesov, identifikácia štruktúry optimálneho riadenia pre konkrétne procesy, napr. membránové separácie.

**prof. Ing. Albert Breier, DrSc.**

Názov a adresa pracoviska: Ústav biochémie a mikrobiológie FCHPT STU – profesor

 Centrum biovied SAV – vedúci vedecký pracovník

Podskupina odborov VaT a číselný kód:

Biochémia (aj pre lekárske, farmaceutické, veterinárne, poľnohospodárske, lesnícke a vodohospodárske vedy), 010403

Molekulárna cytológia 010614

Klinická biochémia 030218

Stručná charakteristika vedeckého prínosu navrhovaného: Hlavná orientácia na viacliekovú rezistenciu leukemických buniek. Dosiahnutie viacerých prioritných výsledkov, ktoré boli publikované 63 publikáciách v časopisoch evidovaných vo WOS a boli podľa tejto databázy 706 krát citované bez autocitácií.

**prof. Ing. Ivan Hotový, DrSc.**

Názov a adresa pracoviska: Ústav elektroniky a fotoniky, FEI STU – profesor

Podskupina odborov VaT a číselný kód:

Elektrotechnika, automatizácia a riadiace systémy 020200

Elektrotechnológie a materiály 020205

Mikroelektronika 020211

Optoelektronika 020212

Rádioelektronika 020213

Senzorika 020216

Stručná charakteristika vedeckého prínosu navrhovaného: Kandidát sa zaoberá základným výskumom technológií prípravy tenkých vrstiev nanoštrukturovaných materiálov na báze oxidov a disulfidov prechodových kovov a na ich použitie v mikroelektronike, senzorike a mikrosystémovej technike. V poslednom období svoju výskumnú činnosť sústreďuje na technológiu prípravy a návrhové procesy tvorby mikrosenzorov plynu a MEMS prvkov na detekciu plynov. Významným vedeckým prínosom bolo zistenie, že najcitlivejšia NiO senzorová štruktúra bola schopná detekovať minimálnu kritickú koncentráciu NO2 0,04 ppm.

**prof. Ing. Martin Weis, DrSc.**

Názov a adresa pracoviska, pracovné zaradenie: Ústav elektroniky a fotoniky, FEI STU - profesor

Podskupina odborov VaT a číselný kód:

Elektrotechnika, automatizácia a riadiace systémy, 020200

Elektrotechnológie a materiály, 020205

Mikroelektronika, 020211

Optoelektronika, 020212

Rádioelektronika, 020213

Senzorika, 020216

Stručná charakteristika vedeckého prínosu navrhovaného: Kandidát sa zaoberá základným výskumom technológií prípravy prvkov založených na organických polovodičoch a ich využití v elektronike. Svoju výskumnú činnosť sústreďuje na vývoj organických tranzistorov a štúdium základných fyzikálnych procesov. Medzi dôležité vedecké prínosy patria fyzikálne modely transportu náboja v organických polovodičoch.